


Expedient: 3540/2025

BASES REGULADORES ESPECÍFIQUES PER A L’ATORGAMENT D’UNA SUBVENCIÓ DE CONCESSIÓ DIRECTA A L’ASSOCIACIÓ TAULA FEMINISTA DE VALLIRANA, CIF:  G13834551, PER L’ANY 2025

A la ciutat de Vallirana, a ___ de octubre de 2025    

REUNITS: 
D'una part la Sra. Maria Rosario Mateo Pérez Regidora de Feminismes de l’Ajuntament de Vallirana, amb CIF: P0829600F, assistida pel secretari Nicolàs Gallardo.
I de l'altra, la Sra. Monica Yuste Martínez amb DNI. XXXX0113X que actua en la seva qualitat de Presidenta de l’Associació Taula Feminista 	de Vallirana amb domicili social al C/Molí, 2 de Vallirana i amb CIF G13834551

ANTECEDENTS I MOTIVACIÓ 
I. Que l’Associació Taula Feminista de Vallirana va ser creada l’any 2020 amb els següents objectius:
1. El desenvolupament d'una societat lliure i igualitària on no existeixi la menor discriminació. Tal aspiració suposa una successió de transformacions i canvis immediats, a mitjà i llarg termini que s'aconseguiran mitjançant diverses activitats de la pròpia Associació i de la confluència amb altres grups socials democràtics i progressistes.
2. Promoure i efectuar quantes activitats siguin precises per a la sensibilització, conscienciació,  recerca, estudi i prevenció de la discriminació per qüestions de gènere.
3. Donar a conèixer i difondre tals propòsits, mitjançant activitats d'informació i formació a la col·lectivitat ciutadana, a través de qualsevol mitjà i mètode lícit de difusió pública.
4. Igualment promoure i efectuar quantes activitats siguin precises per a la formació, educació i coeducació en matèria d'igualtat. Potenciar la formació de formadors/es en aquesta matèria i en qüestions de gènere. 
5. La recerca, l'anàlisi, l'enriquiment de la cultura feminista, la petició o l'exigència de mesures concretes a les instàncies que corresponguin, així com la negociació o la pressió per a això, i la creació  d'opinió pública favorable a la cultura feminista.
6. Fomentar les activitats en favor de la pau, la igualtat i la solidaritat entre les persones, sense discriminació per raó de gènere, raça, nacionalitat, o qualsevol altra circumstància o condició personal o social. 

II. Que des de la seva creació ha realitzat accions de promoció de la igualtat de gènere i d’empoderament de les dones. En coordinació amb l’Ajuntament i altres equipament i entitats del municipi. Que per tal de continuar treballant sol·licita la present subvenció. Aquesta li permetrà desenvolupar nous projectes i créixer com a entitat. Què presenta un projecte de les accions a desenvolupar durant el 2025.
III. Que l’Ajuntament de Vallirana disposa d’un Pla local d’igualtat de gènere que coincideix amb els objectius que planteja la Taula Feminista de Vallirana. El Pla d’igualtat de gènere parteix de la necessitat de generar canals i espais de participació i col·laboració amb les entitats socials del territori i amb les dones de la vila.  Preveu accions per tal de sensibilitzar les dones en el foment de l’associacionisme com eina per al canvi social. També preveu la facilitació d’eines i recursos perquè les entitats socials incorporin la perspectiva de gènere en les seves organitzacions i activitats.
IV. Que l’Ajuntament de Vallirana disposa nominativament de l’aplicació 314 23110 48100 CONVENI ENTITAT TAULA FEMINISTA en el pressupost de despeses de l’any 2025, amb un crèdit per import de 2.000€ 
V. Que La llei 7/85, de 2 d' abril, Reguladora de les Bases del Règim Local, i el Decret Legislatiu 2/2003, del 28 d’abril, pel qual s’aprova el Text Refós de la Llei municipal i de règim local de Catalunya, regulen, entre les tècniques de participació ciutadana, que el deure de les Corporacions locals és afavorir el desenvolupament de les Associacions per a la defensa dels interessos generals o sectorials dels veïns. Aquesta normativa assenyala que les Corporacions Locals hauran de facilitar la utilització de mitjans públics i l' accés a ajudes econòmiques per a la realització de les activitats d' aquestes entitats.
VI. Referencia a la publicació de la aprovació definitiva de la Ordenança general subvencions del Ajuntament de Vallirana aprovada en sessió de ple del 25 de setembre de 2014:
· Ordenança municipal de subvencions | Ajuntament de Vallirana | Normativa local | Cercador d'Informació i Documentació Oficials (CIDO) - Diputació de Barcelona
· https://bop.diba.cat/anuncis/antic/022014030373

VII. Referencia a la publicació de la aprovació definitiva del Pla estratègic de subvencions 2025-2027 de l’Ajuntament de Vallirana, aprovat en sessió de ple de data 5 de desembre de 2024:
· https://bop.diba.cat/anunci/3710144/aprovacio-del-pla-estrategic-de-subvencions-2025-2027-ajuntament-de-vallirana
Per tot l’ exposat, ambdues parts, es reconeixen plena capacitat per a aquest acte, i de mutu acord, formalitzen els següents:                                                                    
PACTES
Primer.- OBJECTE :

[bookmark: _Hlk210128850]És objecte de les presents bases reguladores específiques per la subvenció de concessió directa, la col·laboració entre l'Ajuntament de Vallirana i l’Associació Taula Feminista de Vallirana per impulsar accions i activitats que promoguin la igualtat de gènere, l’empoderament de la dona i la prevenció de les violències masclistes.
La Taula Feminista de Vallirana es una entitat sense ànim de lucre, ni ingressos propis. Amb aquesta subvenció podrà fer front a les despeses generades per els projectes previstos per al 2025. 
L’entitat ha presentat un projecte que inclou les accions següents:

	[bookmark: _Hlk210130058]Projecte - Acció
	Pressupost 

	Taller meditació
	180€

	Taller Ball (Dia inter. acció salut dones)
	180€

	Taller Valors i cohesió grup
	360€

	Taller Defensa personal
	180€

	Xerrada Viatjar sola
	360€

	Merchandasing 25N
	350€

	TOTAL
	1.610€



A més també s’hi reflecteixen despeses imprescindibles per a la consecució d’aquest conveni així com de les activitats a realitzar:

	[bookmark: _Hlk210130105]Altres despeses transversals
	Pressupost 

	Assegurança
	240€

	Despeses bancàries
	150€

	TOTAL
	390€



Sol·licitant un import final de 2.000€ per fer front a les accions previstes

Segon.- IMPORT DE LA SUBVENCIÓ :

L’Ajuntament de Vallirana, a través del Departament d’Igualtat adscrit a Serveis socials, subvencionarà a la Taula Feminista de Vallirana amb un import de 2.000 €, per col·laborar en les activitats descrites en els punts anteriors.

Tercer.- ACCEPTACIÓ DE LA SUBVENCIÓ :

S’entendrà acceptada la subvenció amb la signatura d’aquestes bases reguladores específiques per a la subvenció de concessió directa per part de la entitat beneficiària Taula Feminista de Vallirana

Quart.- TERMINI D’EXECUCIÓ :

La subvenció es destinarà a finançar les despeses que es produeixin al llarg de l’execució dels programes esmentats en el pacte Primer, des de l’1 de gener de 2025 fins el 5 de desembre 2025. 

Cinquè.- TERMINI I FORMA DE JUSTIFICACIÓ :

La entitat beneficiària haurà de justificar la realització dels programes subvencionats com a màxim el dia 5 de desembre de 2025, amb la presentació dels documents justificatius de les despeses mitjançant instància a l’Ajuntament de Vallirana.

L’Ajuntament no efectuarà cap bestreta, i efectuarà el pagament de la subvenció una vegada que la entitat hagi justificat correctament les despeses realitzades durant l’any. 

La justificació de les despeses ha de presentar-se de forma separada i diferenciada per cada un dels programes que s’especifiquen a Pacte Primer.

La justificació es realitzarà mitjançant la presentació davant l’ Ajuntament de Vallirana de:

· Memòria de l’activitat.
· [bookmark: _Hlk207367250]Comptes corresponents a l’exercici a que es refereix la subvenció de l’Associació Taula Feminista de Vallirana (balanç ingressos i despeses)
· Factures, minutes i altres justificants de les despeses efectuades pel beneficiari, les quals hauran de ser originals i contenir tots els requisits legals que estableixi la normativa vigent aplicable. 
· [bookmark: _Hlk210128541]Comprovant de pagament de les factures presentades
· Declaració emesa pel responsable de l’entitat de que el total de les diverses fonts de finançament de l’actuació no supera el cost de l’activitat subvencionada. 
· Certificat d’estar al corrent dels pagaments amb la Seguretat Social i Hisenda, o bé autoritzar a l’Ajuntament a la consulta de dades a altres administracions.
· Còpia del CIF de la entitat

Sisè.- TERMINI DE RESOLUCIÓ:

El termini de resolució serà com a màxim fins el dia 31 de desembre de 2025.

Setè.- PAGAMENT :

[bookmark: _Hlk191387270]1.- El pagament de la subvenció es realitzarà d’un sol cop una vegada aprovada la justificació de les despeses, segons disposició de tresoreria. 

2.- Així mateix, abans del pagament el beneficiari haurà d’acreditar fefaentment trobar-se al corrent de les seves obligacions tributàries i amb la Seguretat Social.

Vuitè.- OBLIGACIONS DELS BENEFICIARIS :

1.- Els perceptors de subvencions concedides per l’Ajuntament, s’obliguen a executar les activitats subvencionades de conformitat amb els principis de bona administració, bona fe i presumpció de legalitat, així com a la seva justificació.
2.- El beneficiari d’una subvenció està obligat a sotmetre’s a les actuacions de comprovació  de control financer que realitzi la Intervenció General de l’Ajuntament, i a aportar tota la informació que els sigui requerida en l’exercici de les actuacions anteriors i en relació a la subvenció concedida.

3.- Els documents de qualsevol mena justificatius de l’aplicació dels fons rebuts, s’hauran de conservar per un període no inferior a 6 anys, comptadors des de la finalització del termini de presentació de les justificacions.

4.- El beneficiari haurà de fer constar la col·laboració de l’Ajuntament en l’execució del  projecte o de l’activitat, en tota la documentació impresa i en cartells o mitjans electrònics i audiovisuals.

5.- El beneficiari haurà de donar publicitat de les subvencions, ajudes percebudes per mitjans electrònics, en base a allò establert a la Llei 19/2013 i la Llei 19/2014.

6.-	L’incompliment d’aquestes obligacions originarà les responsabilitats que en cada cas corresponguin i podrà suposar la revocació, reducció o reintegrament de la subvenció concedida.

7.- L’Ajuntament de Vallirana i la Taula Feminista de Vallirana procuraran un bon desenvolupament dels projectes i el compliment de les presents bases reguladores específiques per la subvenció de concessió directa, pel que constituiran una comissió de seguiment integrada per:

Per part de l’Ajuntament:
· Regidora de Feminismes o persona en qui delegui.
· Cap de Serveis socials o persona en qui delegui.
· Tècnica d’Igualtat o persona en qui delegui.

     Per part de l’Associació Taula Feminista de Vallirana:
· Presidenta de l’entitat, o persona en qui delegui 
· Secretària de l’entitat, o persona en qui delegui 
· Tresorera de l’entitat, o la persona en qui delegui
8.- Les parts es comprometen a complir adequadament i en tot moment les disposicions contingudes en el Reglament General de Protecció de Dades (Reglament UE 2016/679), d'ara endavant RGPD i en la Llei Orgànica 3/2018 de Protecció de Dades Personals i Garantia dels Drets Digitals, així com en altres normes vigents o que en el futur puguin promulgar sobre aquesta matèria, i es compromet a deixar indemne a l'altra part de qualsevol responsabilitat que es pogués declarar com a conseqüència de l'incompliment de les obligacions que, en matèria de protecció de dades de caràcter personal, els afecten a cadascuna de les parts.
Novè.- COMPATIBILITAT AMB D’ALTRES SUBVENCIONS: 

1.- El beneficiari haurà de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

2.- La subvenció atorgada serà compatible amb qualsevol altra concedida per altres administracions o ens públics o privats. Tanmateix, l’import total de les subvencions rebudes per la mateixa finalitat no podrà superar el cost total del projecte/activitat a desenvolupar. 

Desè.- RÈGIM JURÍDIC SUPLETORI:

En tot allò no previst en la present resolució s’estarà al que estableix l’Ordenança General de Subvencions de l’Ajuntament, la Llei General de Subvencions i el seu Reglament de desenvolupament.

I en prova de conformitat, les persones que l’atorguen signen les presents bases reguladores específiques per una subvenció de concessió directa a l’Associació Taula Feminista de Vallirana.

Onzè.- VIGÈNCIA 

Aquestes bases reguladores específiques per una subvenció de concessió directa a la Taula Feminista de Vallirana seran vigents des de l’1 de gener de 2025 al 31 de desembre de 2025. 

1. Aquestes bases reguladores específiques per la subvenció de concessió directa es poden extingir per les següents causes:

· Acompliment del termini pactat.
· Causes de força major.
· Impossibilitat sobrevinguda de realitzar la finalitat d’aquestes bases.
· Per incompliment manifest d’una de les parts signants.
· Per revisió de la resolució d’atorgament.
· Per qualsevol de les causes establertes a la llei.

2. La naturalesa administrativa de les presents bases reguladores específiques, fa que siguin competents per a resoldre en darrera instància els conflictes i incidències que es puguin suscitar, els òrgans de l’ordre jurisdiccional contenciós administratiu.

3. La responsabilitat que es pugui generar enfront tercers, com a conseqüència de les actuacions derivades del desplegament d’aquestes bases reguladores específiques per la subvenció de concessió directa, correspon a l’ ens executor material de les actuacions.


I en prova  de conformitat, s’estén i signen les bases per duplicat, a un sol efecte, en el lloc i data assenyalats en l’encapçalament.


							
Regidora de Feminismes					       Presidenta de l’associació
Ajuntament de Vallirana             				       Taula Feminista de Vallirana


En dóna fe,
Secretari Ajuntament de Vallirana       

